CELEX: 32010D0271
Language: et
Date: 2010-05-11 00:00:00
Title: 2010/271/: Komisjoni otsus, 11. mai 2010 , millega muudetakse otsust 2008/185/EÜ seoses Iirimaa lisamisega nende liikmesriikide loetellu, kus on olemas Aujeszky haiguse heakskiidetud riiklik tõrjekava (teatavaks tehtud numbri K(2010) 2983 all) (EMPs kohaldatav tekst)

12.5.2010   
            
            
               ET
            
            
               Euroopa Liidu Teataja
            
            
               L 118/63
            
         KOMISJONI OTSUS,
   11. mai 2010,
   millega muudetakse otsust 2008/185/EÜ seoses Iirimaa lisamisega nende liikmesriikide loetellu, kus on olemas Aujeszky haiguse heakskiidetud riiklik tõrjekava
   (teatavaks tehtud numbri K(2010) 2983 all)
   (EMPs kohaldatav tekst)
   (2010/271/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad, mida kohaldatakse veiste ja sigadega ühenduse piires kauplemise suhtes. Direktiivi artiklis 9 on sätestatud kriteeriumid, mille alusel kiidetakse heaks riikide kohustuslikud tõrjekavad teatavate nakkushaiguste, sealhulgas Aujeszky haiguse leviku takistamiseks.
            
         
               (2)
            
            
               Komisjoni 21. veebruari 2008. aasta otsuses 2008/185/EÜ (Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta) (2) on sätestatud lisatagatised sigadega ühenduse piires kauplemise suhtes. Need tagatised on seotud sellega, milline staatus on liikmesriikidele seoses haigusega omistatud.
            
         
               (3)
            
            
               Otsuse 2008/185/EÜ II lisas on loetletud liikmesriigid või nende piirkonnad, kus on olemas Aujeszky haiguse heakskiidetud riiklik tõrjekava.
            
         
               (4)
            
            
               Iirimaa on esitanud komisjonile tõendavad dokumendid Aujeszky haiguse staatuse kohta Iirimaal. Aujeszky haiguse riiklikke tõrjekavasid on Iirimaal rakendatud mitu aastat.
            
         
               (5)
            
            
               Komisjon on uurinud Iirimaa esitatud dokumente ja jõudnud järeldusele, et kõnealuses liikmesriigis kehtiv riiklik tõrjekava vastab direktiivi 64/432/EMÜ artikli 9 lõikes 1 esitatud kriteeriumidele. Seepärast tuleks Iirimaa lisada otsuse 2008/185/EÜ II lisas esitatud loetellu.
            
         
               (6)
            
            
               Selguse huvides tuleks teha mõned väikesed muudatused Hispaaniat käsitlevasse kandesse otsuse 2008/185/EÜ II lisas.
            
         
               (7)
            
            
               Seepärast tuleks otsuse 2008/185/EÜ II lisa vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/185/EÜ II lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 11. mai 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT 121, 29.7.1964, lk 1977/64.
   
      (2)  ELT L 59, 4.3.2008, lk 19.
   
      LISA
      
         
            „II LISA
            
               Liikmesriigid või piirkonnad, kus on olemas Aujeszky haiguse heakskiidetud riiklik tõrjekava
            
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        BE
                     
                     
                        Belgia
                     
                     
                        Kõik piirkonnad
                     
                  
                        ES
                     
                     
                        Hispaania
                     
                     
                        Galicia, País Vasco, Asturiasi, Cantabria, Navarra ja La Rioja autonoomsed piirkonnad.
                        Leóni, Zamora, Palencia, Burgosi, Valladolidi ja Ávila provintsid Castilla y Leóni autonoomses piirkonnas.
                        Las Palmase provints Kanaari saarte autonoomses piirkonnas.
                     
                  
                        HU
                     
                     
                        Ungari
                     
                     
                        Kõik piirkonnad
                     
                  
                        IE
                     
                     
                        Iirimaa
                     
                     
                        Kõik piirkonnad
                     
                  
                        IT
                     
                     
                        Itaalia
                     
                     
                        Bolzano provints
                     
                  
                        UK
                     
                     
                        Ühendkuningriik
                     
                     
                        Kõik Põhja-Iirimaa piirkonnad”